
ДО
ОБЩИНСКИ СЪВЕТ
БУРГАС

ДОКЛАДНА ЗАПИСКА
от Димитър Николов Николов
Кмет на Община Бургас


Относно: Продажба на земя – частна общинска собственост, представляваща УПИ ІІІ в кв.13 по действащия ПУП-ПРЗ на кв. „Сарафово“,  гр. Бургас, по реда на чл.35, ал.3 от ЗОС.

УВАЖАЕМИ  ОБЩИНСКИ  СЪВЕТНИЦИ,

Постъпило е заявлениe с вх. № 94-01-13632/24.04.2026 г. и вх.№94-01-13632/21.05.2026 г. от М. Д. Н., М. Йо. Н. и С. М. Н., всички от гр.Бургас, за закупуване на недвижим имот, находящ се в гр.Бургас, кв. „Сарафово“, представляващ УПИ ІІІ-198 в кв. 13 по ПУП-ПРЗ на квартала, с идентификатор 07079.820.466 по КККР на гр. Бургас, в който е изградена жилищна сграда с ид.07079.820.466.1 в резултат на реализирано право на строеж.
Съгласно Типов Договор от 18.01.1963 г. на М. Г. Н. е учредено право на строеж върху държавна земя, представляваща бивш парцел ІІ в бивш кв.14 с площ 765 кв. м по стар недействащ план на село Сарафово от 1944 г. 
По действащ ПУП-ПРЗ на кв. „Сарафово“ описаният имот съответства на УПИ ІІІ-198, целият с площ 747 кв. м в кв. 13, с идентификатор 07079.820.466 по КККР на гр. Бургас,  както и на бивш УПИ ХІІІ в кв.25 по предходен недействащ план от 1972г. 
Със Заповед № РД-11-181/25.05.2009 г. на Областен управител на област Бургас, имотът, описан в договора е отписан от актовите книги за държавна собственост в полза на Община Бургас.
В имота е изградена жилищна сграда, отразена с идентификатор 07079.820.466.1 и две второстепенни сгради с идентификатори 07079.820.466.2 и 07079.820.466.3 в КК на гр.Бургас. 
Представени са Разрешително № 28/11.09.1963 г. от Общински градски народен съвет гр.Поморие, за изграждане на жилищна сграда на М. Г. Н., заедно с арх. проект на сградата, одобрен 1963 г.
Съгласно строително разрешение №18/26.05.1976 г. на М. Н. е разрешено да построи в парцела и масивен гараж по одобрен арх. проект. 
Представен и протокол №13/27.05.1976 г. за строителна линия и ниво на гаража, както и одобрен проект за същия.
Заявителите са наследници на М. Г. Н. съгласно удостоверение за наследници, издадено от Община Бургас  и съдебни удостоверения, изд. от РС Бургас за отказ от наследство.
Община Бургас е собственик на УПИ ІІІ-198, целият с площ 747 кв. м, отреден „За жилищно строителство“ в кв.13 по действащия ПУП-ПРЗ на кв.„Сарафово“,  гр.Бургас, с идентификатор 07079.820.466 с площ 743 кв. м по одобрени КККР на гр.Бургас, съгласно Акт № 10837/22.05.2026 год. за частна общинска собственост. 
 Съгласно изискванията на чл.41, ал.2, във връзка с  чл.22, ал.3 от ЗОС, е изготвена пазарна оценка за УПИ ІІІ-198  в кв.13  по ПУП-ПРЗ на кв. „Сарафово“, гр.Бургас, от оценител, член на КНОБ, при съобразяване с градоустройствените показатели, с приспадане правото на строеж, в размер на 198 650 (сто деветдесет и осем хиляди шестстотин и петдесет) евро, без ДДС.
          Данъчната оценка на имота, предмет на продажба е 13 365,60 (тринадесет хиляди триста шестдесет и пет евро и шестдесет евро цента)  евро. 
Имотът, предмет на исканото разпореждане, е включен в Програмата за управление и разпореждане с общинската  собственост на Община Бургас за 2026г., приета с решение по т.3 от Протокол №42/21.09.2026 г. на Общински съвет-Бургас.
         Ето защо, и като взех предвид Решение на комисията, назначена с моя Заповед № 3903/22.11.2024 г., прието с Протокол от 01.10.2026г., което възприемам изцяло, в изпълнение на правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.35, ал.3 от Закона за общинската собственост, във връзка с чл.39, ал.1 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното


Р  Е  Ш  Е  Н  И  Е:


[bookmark: _GoBack]Да се продаде на М. Д. Н. с ЕГН  , М. Йо. Н. с ЕГН   и С. М. Н. с ЕГН   , тримата с постоянен адрес: гр.Бургас, недвижим имот, актуван с Акт №10837/22.05.2026 год. за частна общинска собственост,  представляващ урегулиран поземлен имот (УПИ) ІІІ-198 (три римско за имот пл.№ сто деветдесет и осем), целият с площ 747 (седемстотин четиридесет и седем) кв. м, отреден  „За жилищно строителство“ в кв.13 (тринадесет) по ПУП-ПРЗ на кв. „Сарафово“, Община Бургас, при граници на целия имот: Север - улица, Изток - УПИ ІV, Юг- УПИ ХІV и УПИ ХVІ и Запад- УПИ ІІ и УПИ ХVІІ, съответстващ на ПИ с ид.07079.820.466 (нула седем нула седем девет точка осем две нула точка четири шест шест) с площ 743 (седемстотин четиридесет и три) кв. м по КККР на гр.Бургас,  при съседи: имоти с идентификатори: 07079.820.463, 07079.820.462, 07079.820.468, 07079.820.465, 07079.820.946 и 07079.820.467, за сума в общ размер на  198 650 (сто деветдесет и осем хиляди шестстотин и петдесет)  евро, без ДДС.
Приложения: Заявление с вх. № 94-01-13632/24.04.2026 г., вх.№94-01-13632/21.05.2026 г.,  Типов Договор от 18.01.1963 г. за отстъпено право на строеж върху държавна земя, Съдебно удостоверение изх.№1793/11.02.2020г. по гр.д. № 926/2020г., изд. от РС Бургас, Съдебно удостоверение изх.№557/17.01.2020г. по гр.д.№271/2020г., изд. от РС Бургас, Удостоверение за наследници, изд. от Община Бургас, Арх. проект с обяснителна записка и ситуация, Разрешително №28/19.09.1963г. за жилищна сграда, изд. от Общински градски народен съвет – Поморие, Служебна бележка от Общински градски народен съвет – Поморие, Арх. проект на гараж, одобрен 1976 г. и  Строително разрешение №18/26.05.1976 г. за строеж на гараж, изд. от Окръжен народен съвет-Бургас, Протокол №13/1976г. за издадена строителна линия и ниво за гараж, Разрешение за строеж №12 за масивна ограда, Протокол №35/08.07.1980 г. за определяне на стр. линия и ниво за масивна ограда, изд. от градски народен съвет- Бургас,  Акт №10837/22.05.2026 год. за частна общинска собственост, Скица на имота и сградата, издадени от АГКК, Скица по ПУП, издадена от Община Бургас, Удостоверение за данъчна оценка на имота, Пазарна оценка от лицензиран оценител, Протокол от 01.10.2026г. на комисията, назначена със Заповед № 3903/22.11.2024 г. на Кмета на Община Бургас.


ДИМИТЪР НИКОЛОВ
Кмет на Община Бургас

